Case ID: 1139889
Sentence 1: İşin halları: Məhkəmənin hökmünə görə Məhkum xx xxxxx 2018-ci il tarixdə saat 19 radələrində yaşadığı Kürdəmir rayonunun Sığırlı kəndində idarə etdiyi “VAZ 2108” markalı, **-VF-*** dövlət qeydiyyat nişanlı avtomobil ilə Kürdəmir rayonunun Sığırlı kəndindən keçən dəmiryol stansiyasının yaxınlığına gələrək, xx xxxxx 2018-ci il tarixdə Sığırlı kəndi ərazisində həmkəndlisi Zərərçəkmiş şəxs idarə etdiyi avtomobillə onun idarə etdiyi avtomobili keçdiyinə görə onunla mübahisə edib, orada ictimai qaydanı kobud surətdə pozub, cəmiyyətə qarşı açıqca hörmətsizlik ifadə etməklə ətrafda olan şəxslərə qarşı da əhəmiyyətli dərəcədə laqeydlik, etinasızlıq, cəmiyyətdə hamı tərəfindən qəbul olunmuş davranış qaydaları, əxlaq və mənəviyyat normalarına saymamazlıq göstərib, həmin yerdə Zərərçəkmiş şəxs üzərinə hücum çəkib, özü ilə gətirdiyi balta ilə onun sağ qol nahiyyəsinə vuraraq ona sağ saidin çapılmış yarası, sağ dirsək sinirinin şaxəsinin zədələnməsi, dirsək sinirinin postravmatik nevropatiyası ilə nəticələnən sağlamlığın uzun müddət pozulmasına səbəb olan xəsarətlər yetirərək, qəsdən sağlamlığna az ağır zərər vurmaqla qərəzli xuliqanlıq cinayəti törətmişdir.